„Prin participarea la evenimentul de miercuri, Preşedintele Klaus Iohannis evidenţiază importanţa conservării patrimoniului natural şi rolul parcurilor naţionale pentru activităţile educative şi de conştientizare, precum şi pentru recreere, cu condiţia adoptării unui comportament responsabil cu natura”, se arată în comunicatul Administraţiei Prezidenţiale.
În cadrul vizitei, Klaus Iohannnis va avea discuţii cu autorităţile centrale relevante privind protecţia mediului, conservarea biodiversităţii şi promovarea educaţiei pentru mediu.
De asemenea,Klaus Iohannis se va întâlni şi cu directorii de parcuri naţionale şi naturale din diverse regiuni ale ţării, reuniţi la Parcul Naţional „Piatra Craiului”.
„Pe agenda discuţiilor vor fi teme care necesită o abordare şi un efort coordonat la nivel naţional, precum creşterea accesului publicului larg la parcurile naţionale şi naturale, desfăşurarea programelor educative în parcuri, precum implementarea Programului Naţional „Rangerii Juniori”. Alte puncte de interes includ stabilirea unui cadru naţional pentru protejarea biodiversităţii, pentru conservarea integrităţii ecosistemelor şi peisajelor, precum şi pentru administrarea optimă a parcurilor naţionale şi naturale”, mai transmite Administraţia Prezidenţială.
Ați sesizat o eroare într-un articol din Libertatea? Ne puteți scrie pe adresa de email eroare@libertatea.ro